Jegyzőkönyv

**ELTE TTK Kari Ösztöndíj Bizottság (KÖB), 2019. január 10-ei üléséről**

**Ülés időpontja:** 2019. január 10., 8.00.

**Ülés helyszíne**: 1117 Budapest, Pázmány Péter sétány 1/A, Északi tömb 1.87.

**Jelen vannak:**

Szavazati joggal: Dohány-Juhos Nikolett (elnök), Csonka Diána, Németh Csilla, Török Gabriella, Tóth Gergely.

Tanácskozási joggal: Deák Péter, Kovács Dániel (mindketten az ELTE TTK HÖK Ellenőrző Bizottság képviseletében).

**Jegyzőkönyvvezető:** Deák Péter.

8.08 Dohány-Juhos Nikolett megnyitja az ülést, amely 5 fővel határozatképes.

Dohány-Juhos Nikolett Deák Pétert jelöli jegyzőkönyvvezetőnek, aki elfogadta a jelölést.

*1/2019 (I. 10.) számú KÖB határozat: a KÖB egyhangúlag Deák Pétert választotta a jegyzőkönyv vezetésére.*

Az előre kiküldött napi rendi pontok a következők voltak:

1. **Bejelentések**
2. **Következő féléves kiírások**
3. **Egyebek**

A napirendi pontokhoz módosítási javaslat nem érkezett be. A napirendipontok egyhangúan el lettek fogadva.

*2/2019 (I. 10.) számú KÖB határozat: a KÖB egyhangúlag elfogadta az előre kiküldött napirendet.*

**1. 8.09 Bejelentések**:

Török Gabriella: Az SAP leállt.

Dohány-Juhos Nikolett: Az utálások közül csak a tanulmányi ösztöndíjról kapott visszajelzést.

Dohány-Juhos Nikolett 8.10-kor lezárta a napirendi pontot.

**2. 8.10 Következő féléves kiírások**

Egyszeri kulturális ösztöndíj

Tóth Gergely: Az évi összeg nem változott?

Török Gabriella: A hallgatói normatíva évi 128.520 Ft, változott, február 1-jétől lép hatályba.

Dohány-Juhos Nikolett: Mindent újra kell számolni.

Tóth Gergely: A pályázat beadási határideje február 14., tehát mindenképp már az emelt összeggel kell számolni.

Dohány-Juhos Nikolett: Így 25.700 Ft az új.

*3/2019 (I. 10.) számú KÖB határozat: a KÖB egyhangúlag elfogadta az előre kiküldött egyszeri kulturális ösztöndíj kiírást a javított személyenkénti keretösszeggel.*

Egyszeri sport ösztöndíj

Csonka Diána: itt is újra kell számolni.

Dohány-Juhos Nikolett: 64.300 Ft az új évi keretösszeg.

*4/2019 (I. 10.) számú KÖB határozat: a KÖB egyhangúlag elfogadta az előre kiküldött egyszeri sport ösztöndíj kiírást a javított személyenkénti keretösszeggel.*

Rendszeres sport ösztöndíj

Dohány-Juhos Nikolett: AZ ESZÖB szerint ne legyen drasztikus változás évközben. Az időpontokat kivéve a kiírás nem változott az előző félévhez képest.

*5/2019 (I. 10.) számú KÖB határozat: a KÖB egyhangúlag elfogadta az előre kiküldött rendszeres sport ösztöndíj kiírást.*

Rendszeres tudományos ösztöndíj

Dohány-Juhos Nikolett: Az előző félévi javított pontrendszer van most is.

Tóth Gergely: Itt nincs beírva, hogy öt hónapra kapja a hallgató… A sportnál ott van.

Dohány-Juhos Nikolett: A HKR ezt leszabályozza.

Tóth Gergely: A hallgatók nem olvassák a HKR-t. A hiánypótlás önkéntes is lehet.

Dohány-Juhos Nikolett: Egyszer vissza lehet kérni hiánypótlásra, nem szokott sok problémát jelenteni ez, mert felháborítóan kevés szokott lenni a beadott pályázatok száma.

*6/2019 (I. 10.) számú KÖB határozat: a KÖB egyhangúlag elfogadta az előre kiküldött rendszeres tudományos ösztöndíj kiírást.*

Rendszeres szakmai ösztöndíj

Csonka Diána: A demonstrátoroknak is kell konzultációt tartaniuk?

Dohány-Juhos Nikolett: A Matematikai Intézetben ez teljesen bevett, talán a kémián is van ilyen…

Tóth Gergely: A kémián a felkreditesítés óta van ilyen

Dohány-Juhos Nikolett: A melléklet szó szerint a tavalyi, mert ez jól bevált már.

Tóth Gergely: A 150 óra teljesítésnél kb. havi 40 óra volt a lehetőség… ez nem „életforma”.

Dohány-Juhos Nikolett: Igen ezzel együtt voltak érdekes, 300 órás pályázatok…

*7/2019 (I. 10.) számú KÖB határozat: a KÖB egyhangúlag elfogadta az előre kiküldött rendszeres szakmai ösztöndíj kiírást.*

Dohány-Juhos Nikolett 8.32-kor lezárta a napirendi pontot.

**3. 9:03 Egyebek:**

Dohány-Juhos Nikolett: Minden valószínűség szerint a következő KÖB ülésre február 15-én fog sor kerülni.

8.34-kor Dohány-Juhos Nikolett lezárta az ülést.

**Függelék.** Az ülésen hozott határozatok jegyzéke.

*1/2019 (I. 10.) számú KÖB határozat: a KÖB egyhangúlag Deák Pétert választotta a jegyzőkönyv vezetésére.*

*2/2019 (I. 10.) számú KÖB határozat: a KÖB egyhangúlag elfogadta az előre kiküldött napirendet.*

*3/2019 (I. 10.) számú KÖB határozat: a KÖB egyhangúlag elfogadta az előre kiküldött egyszeri kulturális ösztöndíj kiírást a javított személyenkénti keretösszeggel.*

*4/2019 (I. 10.) számú KÖB határozat: a KÖB egyhangúlag elfogadta az előre kiküldött egyszeri sport ösztöndíj kiírást a javított személyenkénti keretösszeggel.*

*5/2019 (I. 10.) számú KÖB határozat: a KÖB egyhangúlag elfogadta az előre kiküldött rendszeres sport ösztöndíj kiírást.*

*6/2019 (I. 10.) számú KÖB határozat: a KÖB egyhangúlag elfogadta az előre kiküldött rendszeres tudományos ösztöndíj kiírást.*

*7/2019 (I. 10.) számú KÖB határozat: a KÖB egyhangúlag elfogadta az előre kiküldött rendszeres szakmai ösztöndíj kiírást.*

 Dohány-Juhos Nikolett Deák Péter

 elnök a jegyzőkönyv készítője

 ELTE TTK KÖB